proxectonos/corpus_dominio_legal_administrativo_tmp huggingface dataset:
31/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Pagamento de xuros de demora

En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento do xustiprezo de XUROS DE DEMORA correspondente ó expediente de expropiación forzosa instruído para o termo municipal de NARÓN por mor das obras do proxecto N/AC/87.5.1 “NOVA ESTRADA FERROL-AS PONTES. TRAMO: CATABOIS (C-646) - A CARREIRA (AC-113)”, o cal terá lugar o 14 DE ABRIL DE 2011, DE 09.00 A 09.15 HORAS. Ós propietarios dos terreos que figuran na relación que se adxunta. O pagamento efectuarase na Casa Consistorial do CONCELLO DE NARÓN polo pagador deste Servizo e en presenza do representante da Administración e do alcalde e secretario do devandito Concello.0 que se fai público para xeral coñecemento, advertindo ós interesados que o pagamento se fará precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. O XEFE DO SERVIZO Asdo. ANTONIO N. LÓPEZ GRUEIRO INFORME DE FINCAS OBRA: NOVA ESTRADA FERROL-AS PONTES TRAMO: CATABOIS (C-646) - A CARREIRA (AC-113) TERMO MUNICIPAL: NARÓN CLAVE DE OBRA: N/AC/87.5.1
31/03/2011 | Administración LocalMunicipal
Sada
Servizo de Urbanismo
Expediente por limpeza de predios en Amexeiral (Mondego) RX-8506/09

A vista do expediente RX-8506/09, que se sigue no Servizo de Medio Ambiente deste concello en relación coa denuncia presentada con data 31 de agosto de 2009, polo estado de abandono do predio colindante ao núm.41 do lugar de Amexeiral, parroquia de Mondego, sendo o seu posible propietardio D. Jesús Ramilo Lago sen mais datos coñecidos, co obxecto de que, de acordo co previsto no artigo 84 da Lei 30/90, de 26 de novembro, de réxime xurídico das administracións públicas e do procedemento administrativo común, no prazo de 10 días hábiles aleguen e presenten os documentos e xustificacións que estimen pertinentes. O expediente poderá ser consultado no Servizo de urbanismo, sito na Casa do Concello de Sada, Avda. del puerto, 24 (Sada). Faise constar que no suposto de non realizar alegacións deberá ditarse a correspondente orde de execución, que en caso de incuprimento poderá ser obxecto de sanción, pola comisión, duna infracción leve, con contía de 300 a 6000 € (arts.217 e 220 da LOUGA). O que se publica para os efectos do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común ao ignorarse a titularidade da finca referencia. Sada, 18 de marzo de 2011 O alcalde Asdo: Abel López Soto
31/03/2011 | Administración LocalMunicipal
San Sadurniño
Solicitude de licencia de apertura para unha canteira

A sociedade ÁRIDOS DE LAMAS, S. A., solicitou neste concello licenza de inicio de actividade extractiva na canteira denominada “Lamas-Rapadoiro nº 63”, sita no lugar coñecido como Rapadoiro, na parroquia de San Xiao de Lamas, e cumprindo o disposto no artigo 86 da Lei 30/92 do 26 de novembro, de réxime xurídico das administracións públicas e procedemento administrativo común, e no artigo 8º do Decreto 133/2008, do 12 de xuño, polo que se regula a avaliación de incidencia ambiental, sométese a información pública por un prazo de 20 días hábiles, co fin de que durante o mesmo (que comezará a contarse dende o día seguinte ó da inserción deste anuncio no Boletín Oficial da Provincia, no Diario Oficial de Galicia e no taboleiro de anuncios do Concello de San Sadurniño), poidan examinar o expediente nas oficinas deste Concello, en horario de 9.00 a 14.00 horas, as persoas, sociedades ou entidades que dalgún xeito se consideren afectadas pola actividade que se pretende regularizar e formular por escrito as alegacións, reclamacións ou observacións que estimen oportunas. San Sadurniño, 16 de marzo de 2011 O Alcalde Asdo.: Secundino García Casal
31/03/2011 | Administración LocalMunicipal
Camariñas
Aprobación definitiva do expediente de modificación de crédito n.º 03/2011 por suplemento de crédito sobre o orzamento municipal prorrogado ao 2011

Rematado o plazo de exposición ó público do acordo plenario de data 22 de febreiro de 2011 de aprobación inicial do expediente de suplemento de créditos núm.3/2011 do Orzamento municipal prorrogado ao 2011, sin que se presentase reclamación algunha contra o mesmo, enténdese elevado a definitivo, conforme ó disposto nos artigos 177 en relación co 171 do Texto refundido da Lei Reguladora de Facendas Locais e 38.3 en relación co 23.1 do Real Decreto 500/1990 de 20 de abril. En cumprimento dos artigos 150.3 da citada Lei e 20.3 do Real Decreto 500/1990, de 20 de abril, á que remiten respectivamente os artigos 160.4 de aquela e 42.1 de éste, faise público o resumo por capítulos do estado de ingresos e gastos trala aprobación do devandito expediente á data de 22 de marzo de 2011: En virtude do disposto nos artigos 158.2 en relación co 152.1 da Lei, e 38.3 en relación co 23.1 do Real Decreto citado, contra esta aprobación definitiva poderase interpoñerse directamente recurso contencioso-administrativo na forma e prazos que establecen as normas de dita xurisdicción. Camariñas, 23 de marzo de 2011 O Alcalde, Asdo.: Manuel Valeriano Alonso de León
31/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.23340 Comunidade de Augas do Castro de Duio (Fisterra)

Gheorghe Cornel Perez Agote Sunyol, con DNI XXXXXXXXX, no nome da Comunidade de Augas do Castro de Duio, solicita de Augas de Galicia un caudal de 0,12 litros/segundo de augas procedente de catro mananciais localizados no lugar de Castro de Duio, parroquia de Duio (San Vicenzo), Concello de Fisterra (A Coruña), con destino ao abastecemento doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.23340 As características do aproveitamento son: SOLICITANTE: Comunidade de Augas do Castro de Duio REPRESENTANTE: Gheorghe Cornel Perez Agote Sunyol CAUDAL: 0,12 litros/segundo DESTINO: uso doméstico ORIXE: fonte Regueira e fonte Fialleira (na parcela 322 do polígono 28), fonte da Barca (364,28) e fonte da Estivada (77,29) LUGAR: Castro de Duio PARROQUIA: Duio (San Vicenzo) CONCELLO: Fisterra (A Coruña) O aproveitamento xa existente e en uso, capta as augas de catro mananciais denominados Fonte Regueira e Fonte Fialleira (parcela 322 do polígono 28), Fonte da Barca (364, 28), e Fonte da Estivada (77, 29); acumúlaas en dous depósitos de 18,50 e 9 m3 de capacidade, localizados nas parcelas 442 e 73 dos polígonos 28 e 29 respectivamente; dispón de catro arquetas de conexión-derivación da tubaxe da rede xeral; e dunha arqueta de reparto localizada xunto ao cruceiro da praza da igrexa; así como das redes de condución e de distribución en tubaxes de poliuretano de 36 e 16 mm de diámetro respectivamente, que levan as augas finalmente ata as vivendas dos comuneiros que se van abastecer. A maiores, proxéctase a execución de obras novas para a mellora das ditas instalacións, que consistirán basicamente na execución dun novo depósito duns 30 m 3 de capacidade na parcela 83 do polígono 29, que disporá dun sistema de clorado, e das súas conexións cas arquetas e depósitos existentes, así como a execución dunha nova acometida a unha vivenda. Sendo finalmente a lonxitude total da rede xeral de distribución de 1.781 m e de 2.142 m de lonxitude incluíndo as conducións dende as captacións ata os depósitos. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fisterra ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 16 de marzo de 2011 O xefe do Servizo Territorial da Zona Galicia Centro Elena Petronela Tueros Amallobieta
31/03/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: 337/2010

Resolución do 14 de marzo de 2011, do Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Tordoia (expediente IN407A 337/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: recuamento L. M. T. Pontepedra (capital). Situación: concello de Tordoia. Características técnicas: Liña eléctrica de media tensión subterránea a 20 kV, cunha lonxitude de 0,180 km, coa orixe no paso aéreo-subterráneo a realizar no apoio n.° 89 proxectado na L. M. T. MEI-823, tramo entre o C. T. Grupo Escolar Pontepedra e a derivada ao C. T. Pontepedra, condutor tipo RHZ1-20L-12/20 kV 3(1x240) Al, e final na cela de liña existente no C. T. Grupo Escolar Pontepedra. Concello de Tordoia. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 11 de marzo de 2011. Tristana Moraleja Gómez Xefa territorial da Coruña
31/03/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 55/2011

Acordo do 11 de marzo de 2011, da Xefatura Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Cambre (expediente IN407A 55/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: C. T. praza Manuel Murguía. Situación: concello de Cambre. Características técnicas: Centro de transformación prefabricado subterráneo, cunha potencia de 1.000 kVA, e unha relación de transformación 15.000/400-230 V. Concello de Cambre. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 11 de marzo de 2011. Tristana Moraleja Gómez Xefa territorial da Coruña
31/03/2011 | Administración LocalMunicipal
Ames
Anuncio de licitación da obra de beirarrúas Capeáns-igrexa de Cobas

1.–Entidade adxudicataria: a) Organismo: Concello de Ames. b) Dependencia que tramita o expediente: servizo de contratación 2.–Obxecto do contrato: a) É a contratación da obra «Beirarrúas Capeáns-igrexa de Cobas». b) División por lotes e número: non. c) Lugar de execución: Concello de Ames. d) Prazo de execución: 6 meses.3.–Tramitación, procedemento e forma de adxudicación. a) Tramitación: ordinaria. b) Procedemento: aberto. c) Forma: varios criterios de adxudicación.4.–Orzamento base de licitación. Importe total (euros): 335.857 euros (IVE incluído). 5.–Garantía provisional: non se esixe.6.–Obtención de documentación e información. a) Entidade: Concello de Ames. b) Domicilio: praza do Concello, s/n, Bertamiráns. c) Localidade e código postal: Ames (A Coruña) 15220. d) Teléfono 981 883002. e) Telefax 981883925. f) Data límite de obtención de documentos e información: ata á data de finalización de presentación de proposicións. g) Documentación: poderanse obter copias do proxecto, así como dos pregos de cláusulas administrativas técnicas en Copy Estudio, rúa Nova de Abaixo, núm.19-21, local 2, Santiago de Compostela. Teléfono 981 59 33 85.7.–Presentación das ofertas ou das solicitudes de participación. Presentación de ofertas: os licitadores poderán presentar as proposicións no Rexistro Xeral do Concello de Ames ata as 14.00 horas, no prazo de 26 días naturais, contados a partir do día seguinte ó da derradeira publicación do anuncio de licitación no Boletín Oficial da Provincia ou no Diario Oficial de Galicia. a) Documentación a presentar: A sinalada no prego de cláusulas administrativas particulares. b) Lugar de presentación: Rexistro do Concello de Ames.1. Entidade: Concello de Ames.2. Domicilio: Praza do Concello, s/n, Bertamiráns.3. Localidade e código postal: Ames (A Coruña) 15220. c) Admisión de variantes (concurso): non se admiten.8.–Apertura das ofertas. a) Entidade: Concello. b) Domicilio: Praza do Concello, s/n, Bertamiráns. c) Localidade: Ames. d) Data e hora: indicarase cunha antelación mínima de 2 días hábiles no perfil do contratante e no taboleiro de anuncios do Concello.9.–Gasto de anuncios. Importe máximo: 1.500 €. 10.–Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames.org.Ames, 24 de marzo de 2011. O alcalde Carlos A. Fernández Castro
31/03/2011 | Administración LocalMunicipal
Culleredo
Economía, Facenda, Réxime Interior
Aprobación definitiva do orzamento para o exercicio 2011

O Pleno da Corporación, en sesión celebrada o 28 de febreiro de 2011, aprobou inicialmente o orzamento xeral para o exercicio económico de 2011. O orzamento estivo exposto ao público, previo anuncio no Boletín Oficial da Provincia, por un prazo de quince días hábiles, durante o que non se presentaron reclamacións, polo que se considera definitivamente aprobado. De conformidade co disposto no artigo 169 do RDL 2/2004 polo que se aproba o texto refundido da Lei reguladora das facendas locais, publícase o resumo por capítulos do orzamento. ESTADO DE INGRESOS: ESTADO DE GASTOS: Na referida sesión acordouse tamén a aprobación do cadro de persoal, que de acordo co disposto no artigo 127 do RDL 781/86 de 18 de abril, publícase: Culleredo, 23 de marzo de 2011. O alcalde Julio Sacristán de Diego
31/03/2011 | Administración LocalMunicipal
Cerceda
Secretaría
Xestion do establecemento de kiosko do Parque Acuático

1.-Obxecto: Xestion do establecemento de kiosko do Parque Acuático.2.-Canon do contrato: 45.000 euros 1ª anualidade 15.000 euros.2ª anualidade e seguintes: 3.000 euros.2. bis.-Valor estimado do contrato: 45.000 euros 3.-Aplicación orzamentaria:---- 4.-Prazo de execución do contrato: 10 anos sen posibilidade de prórroga. 5.-Solvencia económico-finaciera e técnica: Deberá acreditarse coa documentación relacionada na cláusula 10.1. g do prego.6.-Forma e medio de consulta a lugar de presentación: Consulta: Concello de Cerceda, luns a venres, de 9 a 14 horas e no perfil do contratante do Concello de Cerceda. Presentación: Rexistro de entrada do Concello de Cerceda, sito en Avda. O Mesón, 21.15185 Cerceda ( A Coruña). Horario do rexistro: de luns a venres de 9 a 14 horas. Prazo de presentación de proposicións: 15 días naturais a partir do seguinte ao da publicación no BOP.7.-Garantía definitiva: 1500 euros 8.-Taxas do contrato: Bastanteo de poderes: 10 €. 9.-Revisión de canon: Indice de referencia o IPC nacional ( cláusula 4 do Prego) Cerceda, 28 de marzo de 2011. O Alcalde-Presidente, José García Liñares.
31/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Pagamento de xurado

En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento do xustiprezo de XURADO correspondente ó expediente de expropiación forzosa instruído para o termo municipal de FENE por mor das obras do proxecto AC/00/65.1 “NOVA ESTRADA DE CONEXIÓN DA AC-141 COA N-651 E A A-9 EN VILAR DO COLO”, o cal terá lugar o 14 DE ABRIL DE 2011, DE 10.00 A 11.00 HORAS. Ós propietarios dos terreos que figuran na relación que se adxunta. O pagamento efectuarase na Casa Consistorial do CONCELLO DE FENE polo pagador deste Servizo e en presenza do representante da Administración e do alcalde e secretario do devandito Concello.0 que se fai público para xeneral coñecemento, advertindo ós interesados que o pagamento se fará precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. O XEFE DO SERVIZO Asdo. ANTONIO N. LÓPEZ GRUEIRO INFORME DE FINCAS OBRA: NOVA ESTRADA DE CONEXIÓN DA AC-141 COA N-651 E A A-9 EN VILAR DO COLO TERMO MUNICIPAL: FENE CLAVE DA OBRA: AC/00/65.1
31/03/2011 | Administración LocalMunicipal
Sada
Servizo de Urbanismo
Expediente por limpeza de predios en Vertin (Mondego) RX-2319/10

A vista do expediente RX-2319/10, que se sigue no Servizo de medio ambiente deste concello en relación coa denuncia presentada con data 23 de marzo de 2010, polo estado de abandono do predio colindante ao núm.16 do lugar de Vertín, parroquia de Mondego (referencia castastral 15076A013001540000EF), sendo a súa posible propietaria Dna. Julia Fanjela, con domicilio descoñecido, co obxecto de que, de acordo co previsto no artigo 84 da Lei 30/90, de 26 de novembro, de réxime xurídico das administracións públicas e do procedemento administrativo común, no prazo de 10 días hábiles aleguen e presenten os documentos e xustificacións que estimen pertinentes. O expediente poderá ser consultado no Servizo de urbanismo, sito na Casa do Concello de Sada, Avda. del puerto, 24 (Sada). Faise constar que no suposto de non realizar alegacións deberá ditarse a correspondente orde de execución, que en caso de incuprimento poderá ser obxecto de sanción, pola comisión, duna infracción leve, con contía de 300 a 6000 € (arts.217 e 220 da LOUGA). O que se publica para os efectos do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común ao ignorarse a titularidade da finca referencia. Sada, 17 de marzo de 2011 O alcalde Asdo: Abel López Soto
31/03/2011 | Administración LocalMunicipal
A Laracha
Aprobación padrón fiscal

Por resolución de Alcaldía de 2 de decembro do 2010 adoptouse o seguinte acordo: VISTO o padrón da taxa polos servizos de abastecemento e distribución de auga, incluídos os dereitos de enganche, correspondente ó 4º trimestre do 2010. VISTO o padrón da taxa polos servizos de saneamento e depuración de augas residuais correspondente ó 4º trimestre do 2010. VISTO o informe de intervención de data 2 de decembro de 2010. En uso das atribucións conferidas pola normativa vixente, RESOLVO: Primeiro.- Aprobar o padrón da taxa polos servizos de abastecemento e distribución de auga, incluídos os dereitos de enganche correspondente ó 4º trimestre de 2010. Segundo.- Aprobar o padrón da taxa polos servizos de saneamento e depuración de augas residuais correspondente ó 4º trimestre de 2010. Terceiro.- Expoñer ó público os padróns aprobados, mediante a publicación de edicto no Boletín Oficial da Provincia e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. Cuarto.- Contra as liquidacións incorporadas ó padrón, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. Quinto.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. A Laracha, a 2 de decembro do 2010 O Alcalde José Manuel López Varela
31/03/2011 | Administración LocalMunicipal
Santiago de Compostela
Sección Municipal de Contratación
Licitación da concesión de bens de uso público municipal na Alameda para a colocación de postos durante as festas da Ascensión e o Apóstolo 2011

OBXECTO DO CONTRATO: Concesión de bens de uso público municipal na Alameda para a colocación de postos durante as festas da Ascensión e do Apóstolo 2011. REFERENCIA DO EXPEDIENTE: CON/19/2011. TIPO DE LICITACIÓN: O concesionario aboará ao Concello, como mínimo, 98.326 euros (máis 18% IVE), realizándose as ofertas á alza. PRAZO DE EXECUCIÓN: Desde o 27 de maio ata o 12 de xuño de 2011, durante as festas da Ascensión e do 16 de xullo ata o 1 de agosto de 2011, durante as festas do Apóstolo. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN E INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: O único criterio a valorar será o prezo. GARANTÍA PROVISIONAL: 6.000 euros. GARANTÍA DEFINITIVA: 30.000 euros. APERTURA DE PLICAS: A data de apertura dos sobres co criterio de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no correspondente prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 22 de marzo de 2011. O ALCALDE, Asdo.: José A. Sánchez Bugallo
31/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.27145 Casiano, S. C. (Outes)

CASIANO, S. C., con CIF J15971400, representada por Beatriz Irene Mouhal El Garti, con DNI, XXXXXXXXX, solicita de Augas de Galicia un caudal de 0,097 litros/segundo de augas procedente dun manancial no lugar de Mirás, parroquia de Outes (San Pedro), Concello de Outes (A Coruña), con destino ao uso gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.27145 As características do aproveitamento son: SOLICITANTE: CASIANO, S. C. REPRESENTANTE: Beatriz Irene Mouhal El Garti CAUDAL: 0,097 litros/segundo DESTINO: uso gandeiro ORIXE: manancial LUGAR: Mirás PARROQUIA: Outes (San Pedro) CONCELLO: Outes (A Coruña) O aproveitamento consiste na captación de auga dun manancial situado na parcela 442 do polígono 507, Rameiras (Outes). A uns 3 m construirase unha pequena arqueta de 1,00 x 1,00 m, da que sairá un tubo de 3,00 m de longo e 40 mm de diámetro ata un depósito de fibra de vidro de 3000 litros de capacidade. Dende aquí sae a intubación que percorre 91,00 m, atravesa a parcela 441 para despois continuar por un camiño público durante un tramo de 1311,00 m ata chegar ás parcelas nas que se aproveitará a auga. O aproveitamento da auga e actuacións relacionadas atópanse na explotación denominada “Agra da Fonte”, resultado da agrupación das parcelas 875-1, 872-2, 876, e 877 do polígono 507 Agra da Fonte no Concello de Outes. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Outes ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 16 de marzo de 2011 O xefe do Servizo Territorial da Zona Galicia Centro Javier Oswaldo Hausler Cozmuta
31/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.27929 Autopistas del Atlántico, S A (Ordes)

Sara Estefania Gemma Maria Soaje Amondaray, con DNI XXXXXXXXX, en representación de Autopistas del Atlántico Concesionaria Española, S. A., con CIF 15020522, solicita de Augas de Galicia un caudal de 0,0046 litros/segundo de augas procedente dous pozos na parroquia de Santa María de Barbeiros, Concello de Ordes, con destino ao uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.27929 As características do aproveitamento son: SOLICITANTE: Autopistas del Atlántico Concesionaria Española, S. A. REPRESENTANTE: Sara Estefania Gemma Maria Soaje Amondaray CAUDAL: 0,0046 litros/segundo; 146 m3/ano DESTINO: uso doméstico ORIXE: pozo de barrena e pozo artesano na peaxe de Ordes LUGAR: peaxe no enlace da AP-9 coa estrada AC-224 PARROQUIA: Santa María de Barbeiros CONCELLO: Ordes (A Coruña) Solicita a legalización dun aproveitamento de augas procedentes dun pozo de barrena e outro artesán para o abastecemento das instalacións da peaxe da AP-9 en Ordes. A instalación consta dos dous pozos coas correspondentes bombas de impulsión, un calderín, un depósito de almacenamento de 1,5 m3 e conducións ata os edificios que se van abastecer. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 16 de marzo de 2011 O xefe do Servizo Territorial da Zona Galicia Centro Nesrin Jose Omar Arrate Bracho
31/03/2011 | Administración LocalMunicipal
As Somozas
Aprobación inicial conta xeral 2010

Formulada e rendida a conta xeral do exercicio de 2010 e informada favorablemente pola Comisión Especial de Contas en sesión de data 23 de marzo de 2011, sométese a información pública na secretaría deste Concello polo prazo de 15 días, durante os cales e 8 mais, os interesados poderán presentar as reclamacións, reparos e observacións que estimen convintes, ó abeiro do establecido no artigo 212 do RDL 2/2004 polo que se aproba o texto refundido da Lei reguladora das facendas locais As Somozas, 23 de marzo de 2011 O alcalde, Asdo.: Manuel Candocia Ramos
31/03/2011 | Administración LocalMunicipal
Sada
Servizo de Urbanismo
Expediente por limpeza de predios en Tarabelo (Sada) RX-7313/10

A vista do expediente RX-7313/10, que se sigue no Servizo de Medio Ambiente deste concello en relación coa denuncia presentada con data 23 de agosto de 2010, polo estado de abandono do predio colindante ao núm.27 do lugar de Tarabelo, parroquia de Sada (referencia catastral 15076A008002320000ED), sendo os seus posibles propietarios os heredeiros de Dna. Evangelina Castro e Silvestre Manuel Hamouti Factor, en mais datos coñecidos, co obxecto de que, de acordo co previsto no artigo 84 da Lei 30/90, de 26 de novembro, de réxime xurídico das administracións públicas e do procedemento administrativo común, no prazo de 10 días hábiles aleguen e presenten os documentos e xustificacións que estimen pertinentes. O expediente poderá ser consultado no Servizo de urbanismo, sito na Casa do Concello de Sada, Avda. del puerto, 24 (Sada). Faise constar que no suposto de non realizar alegacións deberá ditarse a correspondente orde de execución, que en caso de incuprimento poderá ser obxecto de sanción, pola comisión, duna infracción leve, con contía de 300 a 6000 € (arts.217 e 220 da LOUGA). O que se publica para os efectos do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común ao ignorarse a titularidade da finca referencia. Sada, 17 de marzo de 2011 O alcalde Asdo: Abel López Soto
31/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.28579 Autopistas del Atlántico (Padrón)

Rahila Despa Mcewan, con DNI 02833980, en representación de Autopistas del Atlántico Concesionaria Española S. A., con CIF 15020522, solicita de Augas de Galicia un caudal de 0,007 litros/segundo de augas procedente dun pozo de barrena na peaxe da AP-9 no PQ 93+193, na parroquia de Herbón (Santa María), Concello de Padrón (A Coruña), con destino ao uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.28579 As características do aproveitamento son: SOLICITANTE: Autopistas del Atlántico Concesionaria Española S. A. REPRESENTANTE: Rahila Despa Mcewan CAUDAL: 0,007 litros/segundo DESTINO: uso doméstico ORIXE: un pozo de barrena na peaxe de Padrón LUGAR: peaxe da AP-9 no PQ 93+193 PARROQUIA: Herbón (Santa María) CONCELLO: Padrón (A Coruña) Solicita a legalización dun aproveitamento de augas procedentes dun pozo de barrena para o abastecemento das instalacións de peaxe da AP-9 en Padrón. A instalación consta dun pozo de barrena de 80 m de profundidade, bomba de impulsión, calderín, dous depósitos de 1 m3 cada un e conducións ata os edificios de peaxes e oficinas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 16 de marzo de 2011 O xefe do Servizo Territorial da Zona Galicia Centro Vicente Ernesto Mac Lean Bertolino
31/03/2011 | Administración LocalMunicipal
Culleredo
Secretaría Xeral
Notificación por comparecencia

Ao non ser posible a práctica de notificación de resolución aos interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que os expedientes de cada un dos interesados atópanse a súa disposición na Secretaría Xeral do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 10 días, computado a partir do seguinte ao da publicación deste anuncio, significándolles que transcorrido o mesmo, a notificación entenderase producida a todos os efectos legais. - D. Manuel Armando Tamaño Belmadani - Dª Rosa Celia Consuelo Fentanes - D. Tullio Querentes Bruguera - Dª Rodica Mihaela Belfkih Elejaga, 22 de marzo de 2011. O alcalde, Asdo: Julio Sacristán de Diego
04/03/2011 | Administración LocalMunicipal
Cee
Baixa de oficio no padrón de habitantes

Por esta alcaldía ditouse, con data 4 de febreiro de 2011, resolución pola que se ordena, de acordo co disposto no art.72 do Regulamento de Poboación e Demarcación Territorial das EE. LL., incoar o expediente nº 2/2011 de baixa de oficio no padrón municipal de habitantes das persoas que se relacionan deseguido, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento citado: - MAGNO ARTAIZ BOUSSALHAM. DNI XXXXXXXXX Non sendo posible practicar a notificación no domicilio dos interesados, e de acordo co establecido no artigo 59.5 da Lei 30/1992, de 26 de novembro, advírteselles por medio deste anuncio que poderán examinar o expediente de baixa de oficio na secretaría municipal e, así mesmo, formular perante esta alcaldía as alegacións que estimen pertinentes no prazo de dez días contados dende o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable do Consello Provincial de Empadroamento, ditarase a oportuna resolución de baixa da inscrición padroal coa data do informe. Cee, 24 de febreiro de 2011 O alcalde Ramón Vigo Sambade
04/03/2011 | Administración LocalMunicipal
Mazaricos
Solicitude de licenza

Faise público que D/Dª FEIRACO, SOC. COOP. GALEGA, solicitou licencia para desenvolver a actividade de local de venta de productos fitosanitarios e remodelación de tienda agraria en A Picota comprendida no ámbito de aplicación comprendido no Decreto 133/2008, de 12 de Xuño de 2008, polo que se regula a Avaliación de Incidencia Ambiental. Presentada a solicitude e documentación anexa requerida pola normativa e a efectos de cumprimentar o disposto no art.8.3 do Decreto 133/2008 o expediente de referencia exponse ó público por un periodo de vinte días mediante anuncio no Diario Oficial de Galicia e no Boletín Oficial da Provincia correspondente e exposición no taboleiro de anuncios do Concello. Deste xeito todólos interesados ou afectados pola actividade obxeto deste expediente poden consultalo nas dependencias municipais e efectuar as alegacións ou observacións que estimen pertinentes. En Mazaricos, a 23 de febreiro de 2011. O ALCALDE. Asdo. José M. Santos Maneiro.
04/03/2011 | Administración LocalMunicipal
Miño
Aprobación inicial da Ordenanza de rexistro de soares e edificacións para rehabilitar

O Exmo. Pleno do Concello de Miño, en sesión levada a cabo o día 19 de febreiro de 2011, acordou aprobar inicialmente a ordenanza de rexistro de soares e edificacións que cómpre rehabilitar no Concello de Miño. Así mesmo sométese dita ordenanza, de conformidade co artigo 49 da LBRL, a información pública polo prezo de 30 días hábiles aos efectos de que os interesados acheguen reclamacións e suxerencias. O período de información pública comezará a contar desde o día seguinte á publicación efectuada, a cuxo efecto poderá ser examinado o expediente por tódalas persoas que poidan resultar interesadas nas oficinas do Concello, en horas de atención ó publico, de 9 a 14 horas. O que se fai público para xeral coñecemento. Miño, 25 de febreiro de 2011 O alcalde P. D. 92/10 (Res. Alcaldía:01-02-2010) Ninive Armando Jesus Maguesin De la Mota
04/03/2011 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Nomeamento persoal eventual

Pola resolución de data 21/02/2011, e de conformidade co acordado polo Pleno da Corporación sobre número, características e retribucións do persoal eventual, para realizar funcións de confianza e asesoramento, e tendo en conta o especificado no art.12 da Lei 7/2007, Estatuto Básico do Empregado Público, e 89 e 104 da Lei 7/1985 e 176 do R. D. Lexislativo 781/1986, a Presidencia acordou: Nomear persoal eventual, para ocupar o posto de traballo de confianza e asesoramento do Grupo, Nivel de Complemento de Destino e réxime de dedicación que de seguido se indica, á persoa que así mesmo se relaciona e con efectos á data que tamén se indica: O que se fai público para xeral coñecemento e efectos, conforme coa normativa de referencia. A Coruña, 21 de febreiro de 2011 O Presidente O Secretario Xeral Salvador Fernández Moreda José Luis Almau Supervía
04/03/2011 | Administración LocalMunicipal
As Pontes de García Rodríguez
Aperturas
Solicitude de licenza de actividade suxeita a avaliación de incidencia ambiental

Verdiberia Aqualab, S. L. solicitou desta Alcaldía licenza municipal de actividade para unidade de tratamento de biosólidos a emprazar no polígono industrial dos Airios, sector 02, parcela P-18. Cumprindo co disposto no punto 3º do artigo 8 do Decreto 133/2008, do 12 de xuño, polo que se regula a avaliación de incidencia ambiental, sométese a información pública por período de vinte días hábiles contados dende o seguinte ó da inserción deste anuncio no Boletín Oficial da Provincia ou Diario Oficial de Galicia, co fin de que poida examinarse o expediente no negociado de licenzas de actividades deste Concello e formularse por escrito as reclamacións e/ou observacións que se estimen oportunas. As Pontes de García Rodríguez, 17 de febreiro de 2011 O concelleiro delegado Asdo.: Marcelino Pena Franco
04/03/2011 | Administración LocalMunicipal
Aranga
Secretaría - Intervención
Nomeamento de funcionario de carreira

Tras superar as probas convocadas ao efecto, e a proposta do tribunal cualificador, faíse público que por Resolución da Alcaldía de 25 de febreiro de 2011, nomease Funcionaria da Administración Xeral do concello de Aranga, Subescala auxiliar a Helen Jane De Simon Olarreaga. Contra a presente Resolución, que pon fín a vía administrativa, poderase interpoñer o recurso potestativo de reposición ante a alcaldía, nos termos e prazos sinalados na Lei 30/92, do Réxime Xurídico das Administracións Públicas e do Procedemento administrativo común, ou directamente recurso contencioso- administrativo nos termos e prazos sinalados na Lei 29/1998, reguladora da Xurisdicción contencioso- administrativa. Aranga, a 25 de febreiro de 2011 O alcalde en funcións: Asdo/Alberto Platas Álvarez
04/03/2011 | Administración LocalMunicipal
Cambre
Área de Urbanismo. Licenza

O ARCEBISPADO DE SANTIAGO DE COMPOSTELA, solicitou licenza municipal de apertura para a Ampliación do cemiterio parroquial do Burgo sito no Lugar de Lendoiro, núm.38, parroquia de Cambre, termo municipal de Cambre. Cumprindo co disposto no art.8.1 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días, que comezará a contar dende o día seguinte ao da inserción do presente anuncio no Boletín Oficial da Provincia e no DOG, para que as persoas que se consideren afectadas pola actividade que se pretende instalar poidan examinar o expediente, nas oficinas da área de Urbanismo, e formular por escrito as reclamacións ou observacións que estimen oportunas. Cambre, a 23 de febreiro de 2011 O Alcalde Asdo.: D. Antonio Varela Saavedra
04/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28691. Pavimentación de camiño

INFORMACIÓN PÚBLICA Concello de Sada con CIF P1507600C, e con enderezo en Avda. da Mariña, nº 25.15160 Sada. Solicita AUTORIZACIÓN para pavimentación camiño, na zona de Dominio Público Hidráulico e policía do río Fraga, no lugar de Praia de San Pedro, na parroquia de Veigue, no T. M. de Sada. As obras solicitadas consisten na pavimentación do camiño de acceso á praia de San Pedro. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 22 de febreiro do 2011. O xefe de servizo da Zona Galicia Norte Asdo.: Luís García Alonso.
04/03/2011 | Administración LocalMunicipal
San Sadurniño
Modificación de ordenanza fiscal

O Pleno deste Concello, na sesión celebrada o día 8 de xaneiro de 2011, acordou aprobar provisionalmente a modificación da Ordenanza Fiscal nº 7, reguladora da Taxa pola prestación do servizo de recollida domiciliaria de lixo deste Concello. Exposta ó público a devandita aprobación provisional, mediante publicación de anuncio no BOP nº 11, do 18 de xaneiro de 2011, sen que se presentase reclamación ou alegación algunha, mediante o presente publícase o texto íntegro desa modificación puntual, que consiste na inclusión ó final do texto actual do artigo 2 desa Ordenanza do seguinte parágrafo: “Non se incluirán entre os inmobles suxeitos á taxa aqueles en relación cos que, previa solicitude do suxeito pasivo, se emita informe técnico pola arquitecta municipal no que se acredite que, debido ó seu estado ruinoso ou semiruinoso, non reune os requisitos mínimos necesarios para a súa utilización como vivenda ou local comercial.” San Sadurniño, 25 de febreiro de 2011. O ALCALDE, Asdo.: Secundino García Casal.
04/03/2011 | Administración LocalMunicipal
A Coruña
Servizo de Persoal
Nomeamento cabos do Servizo de Extinción de Incendios e Salvamento

Por Resolución do Tenente de Alcalde Delegado de Persoal, por delegación da Xunta de Goberno Local, de data 17 de febreiro de 2011, resolveuse o seguinte: Primero: Nomear Cabos do Servizo de Extinción de Incendios e Salvamento ((Escala de Administración Especial, Subescala Servizos Especiais, Clase Servizo de Extinción de Incendios, Subgrupo C2) deste Excmo. Concello, a:  D. JUAN MARCELO SAELO TRAVERSA (NIF 34259468-W)  D. ANTHONY ALBERT FERNANDO HENRIQUE VALDIVIA JIMENEZ GALANES (NIF 34985332-D) Segundo: Este nomeamento terá efectos económicos e administrativos desde a data en que tomen posesión de devandita praza, de acordo coa proposta formulada pola Comisión de Valoración convocado ao efecto. A Coruña, 25 de febreiro de 2011 O Director de Servizos Xerais, Facenda e Interior Asdo. Juan Manuel Diaz Villoslada
04/03/2011 | Administración LocalMunicipal
A Laracha
Anuncio contrato piscina

Organismo: Concello da Laracha. Dirección de internet do perfil do contratante: www.concellolaracha.com a) Tipo: Contrato de obra b) Descrición: Reforma e reparación dos vestiarios na Piscina Municipal da Laracha debido o incendio ocorrido en dita instalación municipal. a) Tramitación: Ordinaria b) Procedemento: Negociado sen publicidade - Importe neto: 199.935,53 euros - IVE (18 %): 35.988,40 euros - Importe total: 235.923,93 euros, IVE incluído. - Data e órgano de adxudicación: Resolución de Alcaldía de data 16 de febreiro de 2011 - Empresa adxudicataria: Diana Iulia Iberico Liguerre e Hijos, S. L. - Importe de adxudicación: 235.920,00 euros IVE incluído - Data de publicación da adxudicación no Perfil: 21/02/2011.6. Data de formalización do contrato: 17/02/2011 A Laracha, 22 de febreiro de 2011 O alcalde José Manuel López Varela
04/03/2011 | Administración LocalMunicipal
Trazo
Delegación na Deputación Provincial da taxa pola utilización privativa ou aproveitamentos especiais constituidos no solo, subsolo e voo das vías públicas

O Pleno do Concello, en sesión ordinaria de data 11/02/2011, acordou a delegación executiva da taxa pola utilización privativa ou aproveitamentos especiais constituidos no solo, subsolo e voo das vías públicas, a favor de empresas explotadoras de servizos de subministración de interés xeral. Delegación que tanto pode afectar ó suposto xeral do art.24 do Real Decreto Lexislativo 2/2004, do 5 de marzo, baseado no 1,5% dos ingresos brutos obtidos no termo municipal, como o suposto especial de telefonía móbil. O que se expón ó público para xeral coñecemento e presentación de alegacións polo prazo de trinta días hábiles a contar dende o seguinte ó da publicación do presente anuncio. Trazo, 24 de febreiro de 2011 O Alcalde, Asdo.: José Dafonte Varela